આ પર્વદિને એવી પ્રાર્થના કરીએ કે કોઈકના જીવનદીવડાંમાં આપણે પ્રકાશ રેલી શકીએ, – કોઈક મૂરઝાયેલાં ચ્હેરાંઓ પર સ્મિત ઝળકાવી શકીએ – કોઈને જીવનઆંગણે મધુર રંગોલી કરી શકીએ – ફટાકડાનાં શોરમાં દીનદુઃખીયાનો આર્તનાદ ભૂલી ન જઈએ – ઈશ્વરે આપણને જે આપ્યું હોય તેમાંથી થોડું બીજાને વહેંચીએ – અને આવું એક દિવસ જ નહીં, આવનાર પ્રત્યેક દિવસે કરીએ – પ્રત્યેક પળને ઉલ્લાસથી વધાવીએ – અને નિત્યનવા ઉત્સાહ અને ઉમંગથી જીવનનો ઉત્સવ ઉજવીએ.